**Nu e timp**

*Florinpaun*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu e timp să iubesc,

Timp să mai sper, timp să mai visez,

Sunt bordeiul singurătății geroase,

Scobit de amintiri ostile și tăioase.

Nu e timp să urăsc,

Timp să mai insult, timp să mai trișez,

Cu-a mea stea, din stele buimăcite,

Sunt poama astei inimi damblagite.

Nu e timp,

Sunt a vieții putreziciune.

Armăsarul tânguirii, îl călăresc.

Nu e timp,

Sunt a morții perversiune.

În bătaia ceasului, mă risipesc.